
 REPUBLIKA HRVATSKA
 TRGOVAČKI SUD U OSIJEKU
     

			
R E P U B L I K A  H R V A T S K A

R J E Š E N J E


Trgovački sud u Osijeku, po stečajnoj sutkinji Nadi Roso, u predmetu stečajnog dužnika:  Z.Z. SPORT j.d.o.o. za trgovinu i usluge, Petrijevci, Kolodvorska 5, MBS: 030165183, OIB: 11083826419, dana  7. ožujka 2018. g.,  


r i j e š i o  j e


1. Privremenoj stečajnoj upraviteljici Sanda Marinac, Požega, K. Krešimira 53, OIB: 01875522309 određuje se nagrada za rad u prethodnom postupku radi ispitivanja uvjeta za otvaranja stečajnog postupka nad dužnikom Z.Z. SPORT j.d.o.o. za trgovinu i usluge, Petrijevci, Kolodvorska 5, MBS: 030165183, OIB: 11083826419 u ukupnom iznosu od 4.000,00 kn.
1. Nalaže se računovodstvu ovoga suda da sa kartice predmeta St-1596/17 isplati iznos od ukupno 4.000,00 kn stečajnoj upraviteljici Sandi Marinac, Požega, K. Krešimira 53, OIB: 01875522309 na žiro račun roj HR3423860023101537313 a obveze na neto nagradu obračunava i plaća isplatitelj, nakon pravomoćnosti ovog rješenja.
1. ODBIJA SE zahtjev privremene stečajne upraviteljice Sande Marinac iz Požege za isplatu putnih troškova u iznosu od 649,15 kn neto, kao neosnovan.
1. Ovo rješenje objaviti će se u izvodu, na mrežnoj stranici e-Oglasna ploča Trgovačkog suda u Osijeku (čl. 94 st. 4 SZ).


Obrazloženje

Rješenjem ovog suda broj 6 St-1596/17 od 11. siječnja 2018. g. pokrenut je prethodni postupak radi utvrđivanja uvjeta za otvaranje stečajnog postupka te je za privremenu stečajnu upraviteljicu imenovana Sanda Marinac iz Požege, automatskim odabirom.

U prethodnom postupku privremena stečajna upraviteljica utvrdila je imovinu stečajnog dužnika te je izvršila uvid u poslovnu i financijsku dokumentaciju dužnika i sačinila pisano izvješće 16. veljače 2018. g. navodeći koje sve radnje je obavila radi utvrđivanja činjeničnog stanja. Ujedno je tražene podatke pribavila od zemljišnoknjižnog odjela Općinskog suda, FINE, Stanice za tehnički pregled vozila HERZ Požega te registra pravnih osoba. 

	Privremena stečajna upraviteljica je podnesku od 19. veljače 2018. g.  predložila da joj se isplati nagrada  za poslove obavljene u prethodnom postupku.

	Sukladno čl. 4 u vezi s čl. 15 Uredbe o kriterijima i načinu obračuna i plaćanja nagrada stečajnim upraviteljima (NN br. 105/15 u daljnjem tekstu Uredba) propisano je da privremenom stečajnom upravitelju pripada pravo na jednokratnu nagradu za poslove obavljene u prethodnom postupku (postupku ispitivanja uvjeta za otvaranje stečajnog postupka) koju određuje sud vodeći računa o složenosti poslova koje je obavio.

Budući je privremena stečajna upraviteljica osobnim zalaganjem, korektnim odnosom i stručnošću obavila poslove u prethodnom postupku određena joj je nagrada u iznosu od ukupno 4.000,00  kn valjalo je odlučiti kao u izreci sukladno čl. 94 st. 1 i 2 Stečajnog zakona (NN br. 71/15 u daljnjem tekstu SZ.

Podneskom od 19. veljače 2018. g. privremena stečajna upravitelja zahtijeva isplatu putnih troškova – upotreba vlastitog automobila u službene svrhe u iznosu od 649,15 kn navodeći da ih je osobno financirala i to u svrhu pristupa na ročište u Osijeku 28.2.2018. g. radi podnošenja izvještaja o gospodarskom stanju društva i uvjetima za otvaranje stečajnog postupka na relaciji Požega – Osijek – Požega te je prešla 200,00 km (2 kn po km neto).

Budući da privremena stečajna upraviteljica nije pristupila na ročište održano 28. veljače 2018. g. pred ovim sudom te je navela da nije u mogućnosti pristupiti zbog lošeg stanja na cestama – snijeg, led a ujedno i predložila i odgodu ročišta budući je u tijeku podmirenje blokade dužnika slijedom čega gore navedeni troškovi nisu niti nastali valjalo je istu sa zahtjevom odbiti te odlučiti kao u izreci a sukladno čl. 94 SZ.


	U Osijeku 7. ožujka 2018. g.


Zapisničar: Danijela Sekulić
									STEČAJNA SUTKINJA
									          Nada Roso


POUKA O PRAVNOM LIJEKU
Protiv ovoga rješenja nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana pismeno u 3 primjerka putem ovg suda.


DNA:
1. e-ogl. pl. 
2. računovodstvo – nakon pravomoćnosti
3. K-7.4.

